1. pielikums uzaicinājumam dalībai tirgus izpētē iepirkumam

“Mācību pakalpojumi”

**Tehniskā specifikācija**

dalībai tirgus izpētē iepirkumam

Mācību pakalpojumu sniegšana tēmā “Atvērto datu avotu analīzes apmācības”

Tehniskais piedāvājums:

| **Nr.p.k.** | **Prasība** | **Apraksts** | **Pretendenta piedāvājums** |
| --- | --- | --- | --- |
| 1. | Kursa mērķis | Teorijas un praktisko darbu nodarbībās apmācīt tiesībsargājošo iestāžu amatpersonas, kuru amata pienākumi ir saistīti ar atvērtajiem datiem\* – veic datu ieguvi, apkopošanu, analīzi un interpretēšanu ar mērķi pieņemt uz datiem balstītus lēmumus noziedzības atklāšanas veicināšanai.  \*Saskaņā ar Informācijas atklātības likumu, atvērtie dati ir “brīvi pieejama bezmaksas informācija bez atkalizmantošanas ierobežojumiem, kuru var rediģēt un automatizēti apstrādāt ar brīvi pieejamām lietojumprogrammām”. |  |
| 2. | Pakalpojuma uzdevums | Nodrošināt apmācības tēmas ietvaros šādiem dalībnieku priekšzināšanu līmeņiem:   1. Bez priekšzināšanām; 2. Ar priekšzināšanām; 3. Analītiķiem.   Nodrošināt apmācību rezultātu –   * Zināšanas: padziļināta izpratne par to, kas tiek uzskatīti par atvērtajiem datiem, kāda ir to izmantošanas pieļaujamība, kā novērtēt datu ticamību un kā šos datus pielietot, kā atrast resursus, kuros meklēt informāciju, un kādi ir datu apstrādes mērķi un metodes. * Prasmes: datu iegūšana no dažādām platformām, to optimizēta apstrāde un analīze caur dažādu funkciju pielietojumu, izpildot ar atvērto datu avotu izlūkošanu saistītos darba pienākumus. * Kompetences (attiecas uz III līmeni): spējas automatizēt atvērto datu ieguves un attēlošanas procesu, pārvaldīt padziļinātas izpētes procesu dažādās interneta vietnēs, izmantot subjektu identificēšanas metodes, pilnvērtīgi pielietot sociālās inženierijas prasmes.   Pasūtītājs nodrošina dalībnieku skaitu vienā grupā – līdz 20 (divdesmit), saskaņojot ar pasniedzēju.  Plānotais grupu skaits ir vismaz viena grupa katram priekšzināšanu līmenim vienojoties par īstenošanas datumiem, ņemot vērā pretendenta noslodzi pamatdarbā**.**  Pēc valsts iestāžupieprasījuma papildus vajadzību gadījumā,nodarbību skaits var tikt palielināts.  Vienas grupas mācību ilgums: katrs līmenis ne mazāk kā 8 akadēmiskās stundas un ne ilgāk kā 24 akadēmiskās stundas. |  |
| 3. | Mācību formāts | Mācību programma nedrīkst būt vispārināta, tajā jāiekļauj ne mazāk kā 65% praktiski piemēri, kurus var pielietot tiesībsargājošo iestāžu amatpersonas, pildot darba pienākumus. |  |
| 4. | Atbilstība normatīvo aktu prasībām | Piedāvājumam jāpievieno lektora CV un iegūtās izglītības dokumenta kopija. |  |
| 5. | Prasības pakalpojuma sniedzējam | Darba pieredzē gūtas teorētiskās un praktiskās zināšanas ne mazāk kā 8 gadi; piedāvājumā uz kompetencēm balstīts mācību saturs; prezentācijas un komunikācijas spējas; pieredze un zināšanas par jaunākajām izmeklēšanas tendencēm Latvijā un ārvalstīs; veido darbu, ieguldot jaunradi, izmantojot visus tam nepieciešamos intelektuālos un materiālos līdzekļus.  Izvēlēties pakalpojuma sniedzēju, kurš piedāvās saimnieciski izdevīgāko piedāvājuma un nodrošinās kvalitatīvus pieaugušo neformālās izglītības prasībām atbilstošus mācību pakalpojumus. |  |
| 6. | Kritēriji | Izvēlēties pakalpojuma sniedzēju, kurš piedāvās saimnieciski izdevīgāko piedāvājuma un nodrošinās kvalitatīvu neformālās izglītības prasībām atbilstošu mācību pakalpojumu. |  |
| 7. | Pakalpojuma apraksts | 1. Lekciju (semināra) saturā ir jābūt iekļautam tēmas teorētiskajām nostādnēm (ne vairāk kā 15% apjomā) un praktiskajam pielietojumam – praktiska nodarbība, prakses gadījumu analīze (vismaz 65% apjomā), kā arī diskusijai (20% apjomā).  2. Lekcijas, praktiskās nodarbības, tiek organizētas pēc meistarklašu principa, kur teorija tiek apgūta praktisku uzdevumu izpildes procesā. I un II līmeņa mācību grupām zināšanu pārbaudes nolūkos jāizstrādā mājas darbs, grupu darbs un patstāvīgais darbs.  3. Izpildītājam jānodrošina papildu informācijas avoti un/vai materiāli, apmācāmo iespējai padziļināt zināšanas arī pēc lekcijām pašmācības ceļā, piemēram, jāpiedāvā saites uz videomateriāliem, rakstiem, prezentācijām par attiecīgo tēmu.  4. Lekciju norises nodrošināšanai nepieciešamos izdales materiālus nodrošina Izpildītājs.  5. Pēc tēmas apmācību noslēguma Izpildītājs organizē dalībnieku aptauju, ar mērķi novērtēt lekciju apguves kvalitāti, izmantojot aptaujas formu.  Izpildītājs mācību satura izveidē seko norādītajam tēmu sadalījumam katrā priekšzināšanu līmenī –  I līmenis (Bez priekšzināšanām) 8-16 akadēmisko stundu apjomā:   * Kas ir OSINT (Open Source Intelligence – atvērto/publisko datu izlūkošana); * OSINT veidi; * OSINT tehniku veidi (Google Dork, datu apkopošana un meklēšana); * OSINT sociālajās platformās; * OSINT ietvara izmantošana; * Drošas darba vides izveide; * Kas ir *darknet* – riski, pielietojums, informācijas meklēšana; * Anonīmu kontu “*sock puppet*” izveide un pielietošana, taktika un visbiežāk pieļautās kļūdas; * Taktiskie aspekti interneta izlūkošanā policijas darbā; * Informācijas procesuāla nostiprināšana.   II līmenis (Ar priekšzināšanām) 8-16 akadēmisko stundu apjomā:   * Automatizēta datu meklēšana un vizualizācija; * Sejas atpazīšanas programmas un interneta izlūkošana; * Interneta vietņu padziļināta izpēte; * Subjektu identificēšanas metodes, izmantojot attēlu, e-pastu, tālruņa numuru, lietotāja segvārdu; * Sociālā inženierija; * Datu agregatoru pielietošana interneta izlūkošanā.   III līmenis (Analītiķiem) 8-24 akadēmisko stundu apjomā:   * OSINT ievads; * Personu identificēšana izmantojot atvērtā koda risinājumus; * Uzņēmumu un saistīto subjektu noteikšana; * Interneta vietņu izpēte; * Bankas kontu datu analīze, izmantojot atvērtos datu avotus; * Elektroniski iegūto pierādījumu analizēšana un šķērspārbaudes veikšana izmantojot atvērtos datus.   Izpildītājs sagatavo lekciju materiālus (prezentāciju) par katru tēmu un iesniedz to izskatīšanai Pasūtītājam ne vēlāk kā 5 darba dienas pirms lekciju tēmas apmācību uzsākšanas. Pasūtītājs saskaņo lekciju materiālus, ja tajos nav jāveic labojumi vai papildinājumi. Ja Izpildītājam ir jāveic labojumi vai papildinājumi, Pasūtītājs par to paziņo Izpildītājam ne vēlāk kā 5 darba dienu laikā no lekciju materiālu saņemšanas dienas. Izpildītājs veic labojumus un papildinājumus lekciju materiālos piecu darba dienu laikā no Pasūtītāja paziņojuma saņemšanas dienas. |  |
| 8. | Pakalpojuma rezultātā sagatavota dokumentācija | Lekcijas (semināra) prezentācijas, nepieciešamie papildu mācību materiāli. |  |

*Aizpilda pretendents, raksturojot savas spējas nodrošināt prasību ievērošanu.*

*(Pilnvarotās personas amata nosaukums) (Personīgais paraksts)\* (Paraksta atšifrējums)*

Datums\*\*

*\* Ja Pretendents piedāvājuma dokumentus paraksta ar drošu elektronisko parakstu un laika zīmogu, Pretendents to norāda attiecīgā dokumenta paraksta vietā. Piemēram, “amats, Vārds, Uzvārds, DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU”.*

*\*\*Ja Pretendents piedāvājuma dokumentus paraksta ar drošu elektronisko parakstu, dokumenta datuma vietā jānorāda “Dokumenta datums ir tā elektroniskās parakstīšanas datums”.*